**Kiegészítő tájékoztatás**

A MÁV Zrt. által indított **„Hegyeshalom állomáson Áramnemváltó berendezés korszerűsítése, valamint rendszerváltó fázishatár kialakítása”** tárgyú beszerzési eljárásban Ajánlattevők által feltett kérdésekre ezúton küldjük meg az Ajánlatkérő válaszát.

Kérdés:

2. kiegészítő tájékoztatás 1. és 8. kérdésére adott válaszok kapcsán kérjük T. Ajánlatkérőt, hogy a munkavégzés körülményei, úgy, mint a vágányzárak és feszültségmentesítések lehetséges időpontjai, időtartamai és az ezek kapcsán felmerülő többletkapacitási igények pontosan kerüljenek meghatározásra, hiszen azok jelentős mértékben befolyásolják az ajánlati árat, így meglátásunk szerint az említett feltételek ajánlatunkban nem kezelhetőek pontos információ nélkül.

Válasz:

A 2. kiegészítő tájékoztatás 1. és 8. kérdésekre adott válaszainkat továbbra is fenntartjuk. Az Ajánlattevő az elkészítendő tervek, továbbá az abban foglalt kapacitáskorlátozás ismerete nélkül nem tud pontosabb tájékoztatást adni. A nyertes Vállalkozóval szerződéskötés után külön egyeztetések során - a kivitelezés ütemezését, valamint az idáig lekötött kapacitáskorlátozásokat is figyelembe véve – kerülnek meghatározásra a vágányzárak és feszültségmentesítések időpontjai és időtartamai.

Kérdés:

2. kiegészítő tájékoztatás 3. kérdésére adott válasz kapcsán kérjük T. Ajánlatkérőt, hogy a fázishatár szigetelők beépítésének következtében a terhelés változással érintett oszlopok típusát, alaptestük méretét megadni szíveskedjenek.

Válasz:

Csatolva küldjük az átalakítással érintett részekre rendelkezésre álló feszítési tervet, valamint az állomási oszlopokról rendelkezésre álló adatokat. Felhívjuk a figyelmet, hogy a rendelkezésre álló adatok tájékoztató jellegűek, és nem mentesítik a felsővezetéki Tervezőt azok helyszíni visszaellenőrzése alól.

Kérdés:

2. kiegészítő tájékoztatás 6. kérdésére adott válasz kapcsán kérjük T. Ajánlatkérőt, hogy küldje meg az átalakítással érintett részek földelési tervrészletét.

Válasz:

Csatolva küldjük az átalakítással érintett részekre rendelkezésre álló földelési tervet. Felhívjuk a figyelmet, hogy a megküldött tervrészen található adatok tájékoztató jellegűek, és nem mentesítik a felsővezetéki Tervezőt azok helyszíni visszaellenőrzése alól.